Í november 2012 skrivaðu Bústaðir og Arkitektafelag Føroya út arkitektakappingina“ Skapa ein býling oman Mattalág”. Hugskotskappingin var skipað í tveimum pørtum. Luttakarnir vórðu í fyrra lagi bidnir um at gera eina heildarætlan fyri økið, og í seinna lagi at skapa ein býling við 3 til 5 ymiskum íbúðasniðum, sum skulu nýtast sum sýnisgluggi fyri framtíðar íbúðabygging í Føroyum. Freistin at lata uppskot inn var 4. mars 2013 og 19 uppskot komu inn. Øll innkomin uppskot verða sýnd fram komandi vikuskifti, og vinnararnir av kappingini verða heiðraðir á almennum tiltaki á fabrikkini hjá Öström á Skálatrøð í Havn fríggjadagin 12. apríl, kl. 15: 00. Framsýningin verður opin soleiðis: Fríggjadagin 15: 00-18: 00 Leygardagin 10: 00-18: 00 Sunnudagin 14: 00-18: 00 Framsýningin er ókeypis, og øll eru hjartaliga vælkomin!